ועדת העבודה, הרווחה והבריאות, כנסת 19, פרוטוקול מספר 300, 2014-10-01 12:50

אילן גילאון: שלום לכולם.

אילן גילאון: שנה טובה, חתימה טובה.

אילן גילאון: הדיון הראשון הוא על הרכבת הקלה.

<אייל לב-ארי: יש כמה תיקונים טכניים, למעט התיקון בסוף התקנות.

<הרצל רביניאן: מדובר בתיקון לתקנות שוויון זכויות לאנשים עם מוגבלות (הסדרת נגישות לשירותי תחבורה ציבורית).

<הרצל רביניאן: זה תיקון שאמור להסדיר את חובות הנגישות של הרכבת המקומית, הרכבת קלה.

<הרצל רביניאן: אני אתחיל עם התקנות.

<הרצל רביניאן: בסעיף 1 לתיקון הוספנו הגדרות של רכבת מקומית.

<הרצל רביניאן: הוספנו את סעיף 26ב, שקובע מה הן חובות הנגישות של רכבת מקומית.

<הרצל רביניאן: יש לו מספר תתי סעיפים שקובעים את כל חובות הנגישות מבחינת משטחי הרצפה, הקרון, השילוט , הכריזה.

<הרצל רביניאן: הוספנו את סעיף 26ג, שמתעסק בהנגשת תחנת רכבת מקומית.

אילן גילאון: אתה מדבר רק על מה שביקשנו בהם שינויים בפעם הקודמת, נכון?

<אייל לב-ארי: ב-26ב (1) נכון יותר לכתוב את המילים "ובקרון האחרון" במקום המילים "מאחורי הקרון".

<הרצל רביניאן: אין לנו התנגדות.

<הרצל רביניאן: סעיף 26ג עוסק בחובות ההנגשה של תחנת רכבת מקומית.

<הרצל רביניאן: הוספנו את 26ד.

<דורון לוי: אני רוצה לחזור ל26ב.

<דורון לוי: ב-26(3) מדובר על אמצעים שמיעתיים וויזואליים בתוך שילוט דיגיטלי שמודיע מתי הרכבת מגיעה.

<דורון לוי: השירות נראה לי מאוד מצומצם לעומת האדם השומע שמקבל הרבה אינפורמציה.

<דורון לוי: לאנשים שהם כבדי שמיעה או חירשים אין את הנגישות הזאת.

<דורון לוי: צריך להוסיף עוד מידע בכתוביות, כמו הכתובית "הרכבת מתעכבת", "הרכבת מאחרת".

<אלכס קרוסקין: איזה מידע?

אילן גילאון: הוא אמר כרגע.

<דורון לוי: דברים כגון "הרכבת מתעכבת", "בבקשה להגיע לרציף", "בבקשה להגיע לתחנה", דברים מהסוג הזה.

יעקב מרגי: כל מה שהכרוז אומר.

אילן גילאון: אתה מדבר על הקרון או על התחנה?

<דורון לוי: איפה כתוב שזה מה שיהיה?

<דורון לוי: אין פה את הפירוט.

<דורון לוי: כתוב פה שתהיה הודעה מתי הרכבת מגיעה לתחנה שלה.

<דורון לוי: האם זה מתייחס לכל ההודעות האחרות?

אילן גילאון: זאת דרך למסור הרבה מאוד דברים.

אילן גילאון: אפשר גם להגיד "שנה טובה".

אילן גילאון: ברור מה השימוש.

אילן גילאון: ברגע שהטכנולוגיה קיימת אין שום סכנה שלא יהיה שימוש אינפורמטיבי.

<דורון לוי: כל מה שנאמר בכרוז - מלבד העניין של "הרכבת מגיעה" - צריך שיהיה מתומלל.

אילן גילאון: הרצל, אני מבין שזה מתוקף הטכנולוגיה הזאת.

<הרצל רביניאן: נכון.

<הרצל רביניאן: השילוט הזה אמור לתת מידע תחבורתי.

<הרצל רביניאן: בדיוק שאלתי את אבי אם יש איזו שהיא מניעה שהשילוט ייתן מידע שהרכבת מתעכבת במספר דקות.

<הרצל רביניאן: אבי אמר לי שלא, שזה אפשרי.

<הרצל רביניאן: זה העניין של הרכבת הקלה.

<אלכס קרוסקין: יש שני סוגים של הודעות לציבור.

<אלכס קרוסקין: יש דברים שהם מתוכננים מראש והולכים דרך חדר הבקרה, שאז זה בסדר לסנכרן הודעה קולית עם הודעה ויזואלית.

<אלכס קרוסקין: יש הודעות שהנהג מודיע במקרי חירום או במצבים מסוימים.

<אלכס קרוסקין: אין לנו אפשרות שזה יופיע בצורה כתובה.

<אלכס קרוסקין: לנהג יש רמקול שהוא מודיע.

<אלכס קרוסקין: אין לנו מערכת שתתרגם את זה לטקסט כתוב.

אילן גילאון: אין לכם, או שזה לא קיים?

<אלכס קרוסקין: אני חושב שיש מערכות כאלו.

<אלכס קרוסקין: אני לא חושב שהן ב-real time.

<אלכס קרוסקין: זה כאילו שאתה מדבר ורושם.

גבי נבון: יש טכנולוגיה שנקראת "text to speech" או "speech to text".

גבי נבון: משתמשים בזה בכנסים.

גבי נבון: הטכנולוגיה הזאת קצת צולעת.

גבי נבון: היא קיימת באחוז דיוק של 85%.

גבי נבון: היא עובדת באולמות.

גבי נבון: לא ניסו להכניס את זה לאוטובוס או לרכבת.

אילן גילאון: אם הקונדוקטור רוצה משהו להודיע, אז לאנשים שלא שומעים - -

גבי נבון: זה משהו חריג.

<אלכס קרוסקין: זה כמו הטכנולוגיה שיש היום בטלפון שאומרת "צלצל לאבא", אבל הוא מתקשר לאימא.

<אלכס קרוסקין: הטכנולוגיות עוד לא ב-100% אמינות.

אילן גילאון: מה קורה בברלין?

<דורון לוי: בברלין יש.

<דורון לוי: גם בלונדון יש מערכת כזו.

<דורון לוי: פה אין.

<אלכס קרוסקין: ב-real time?

אילן גילאון: האם הכוונה שכשהקונדוקטור מדבר אתה רואה את זה כתוב?

<אלכס קרוסקין: אני לא מכיר את זה.

אילן גילאון: זה לא אומר שזה לא צריך להיות ברכבת.

<דורון לוי: אני לא יודע אם זה ב-real time או לא ב-real time.

<דורון לוי: צריך שיהיה רצף של משפטים במקרה שהרכבת מתעכבת.

<דורון לוי: צריך פשוט איזה שהוא פתרון לסיטואציות שחוזרות על עצמן.

אילן גילאון: לא יכולה להיות סדרה של משפטים מוכנה מראש?

<אלכס קרוסקין: על המוכנים מראש יש.

אילן גילאון: האם כשהקונדוקטור רוצה להודיע שיש מצב של סכנה או דברים מהסוג הזה, אלה משפטים שמוכנים מראש?

<אלכס קרוסקין: חלק מהם.

<אלכס קרוסקין: יש לנו סילבוס שלם של הודעות כתובות מראש שמופעלות באמצעות חדר הבקרה.

אילן גילאון: אחד מאלה בטוח יכול לעבור בכיתוב.

<אלכס קרוסקין: זה עובר בכיתוב.

<אלכס קרוסקין: אני מדבר על משהו שבמקרה חירום - -

אילן גילאון: אתה יכול לתת לי דוגמה כזאת?

<קריאה: כמו העניין של סגירת הדלתות או פינוי הדלתות כדי שהרכבת תסגור את הדלת.

<קריאה: זה משהו שהנהג מכריז.

<אלכס קרוסקין: זה לא יהיה כתוב.

<אלכס קרוסקין: אין לנו את הטכנולוגיה הזאת.

גבי נבון: רכבת מתעכבת או רכבת חסומה - -

אילן גילאון: את זה אני מבין.

אילן גילאון: האם את המשהו הספונטני שצריך להגיד לנהג, אפשר לכתוב בשלושה, ארבעה משפטים קבועים כך שכשהוא לוחץ על כפתור זה מופיע, כמו למשל שהדלתות נסגרות?

<אלכס קרוסקין: אין לנו מערכת.

<אלכס קרוסקין: יכול להיות שיש כאלו.

<אלכס קרוסקין: לנו אין מערכת שהנהג מפעיל את ההודעות מתא הנהג.

<אלכס קרוסקין: זה הולך דרך חדר הבקרה.

<אלכס קרוסקין: מחדר הבקרה יוצאת הודעה קולית וכתובה.

<אלכס קרוסקין: יש לנו סט כזה של הודעות למרבית המצבים.

<אלכס קרוסקין: מה שהתבקש פה זה שכל הודעה תהיה כתובה.

<אלכס קרוסקין: את זה אין לנו כרגע.

אילן גילאון: זה כמו שבמטוס יש אזהרה על ידי הדיילת כשנכנסים לכיס אוויר על כך שצריך להדק את החגורות או שיש סכנה קרובה.

אילן גילאון: זה קיים ב"פול" שלכם הקבוע?

אילן גילאון: כל הודעה שהיא הודעת חירום יכולה להיראות בכתב?

<אלכס קרוסקין: רק אם זה בקובץ הזה של הודעות שמוכנות מראש בחדר הבקרה.

<אלכס קרוסקין: אני חושב שיש לנו משהו כמו 25,30 הודעות שמדברות על רכבת מתעכבת, על שיבושים, על כך שרכבת מסוימת לא ממשיכה לנסוע, על שירות מקוצר.

<אלכס קרוסקין: את הדברים האלה מודיעים באופן שוטף.

<אלכס קרוסקין: בנוסף לזה, יש הנחיות שמעביר הנהג.

<אלכס קרוסקין: את הדברים האלה אנחנו לא מסוגלים להעלות כרגע מבחינה ויזואלית.

אילן גילאון: אלו לא הנחיות קבועות?

<אלכס קרוסקין: לא.

<אלכס קרוסקין: אם הנהג מבקש מהנוסעים להתרחק מהדלת, זה לא יופיע בכתוב.

אילן גילאון: אני לא טכנולוג גדול.

אילן גילאון: נראה לי לא כל כך מסובך לכלול את זה בתוך הסיסמאות הקבועות.

אילן גילאון: זה כמו שפת סימנים מסוימת שהנהג יכול להשתמש בה.

<אלכס קרוסקין: בזה אין בעיה.

אילן גילאון: אתה אומר שזה עובר דרך חדר בקרה.

<אלכס קרוסקין: מפעילים את זה דרך הבקרה.

אילן גילאון: האם מה שהנהג בא לומר לנוסעים עובר דרך חדר הבקרה?

<אלכס קרוסקין: לא.

<אלכס קרוסקין: לנהג יש מיקרופון שהוא יכול להודיע.

<אלכס קרוסקין: נהג, למשל, נוסע ואומר שהוא מתעכב 10 שניות והוא תיכף ממשיך בנסיעה.

<אלכס קרוסקין: לפעמים הוא אומר את זה לנוסעים, לפעמים הוא מבקש מהנוסעים לפנות את אזור הדלתות או להיכנס לרכבת.

אילן גילאון: למה אי אפשר לתת הוראות קבועות לזה?

<אלכס קרוסקין: הכל עובר דרך חדר הבקרה.

<אלכס קרוסקין: אפקט הזמן לא יהיה רלוונטי.

<אלכס קרוסקין: יש לנו קובץ שלם של דברים שכן מופיעים.

אילן גילאון: אתה ערוך למצב שקיימת סכנה מוחשית.

אילן גילאון: אתה מדבר פה על מידע שהוא לא קריטי.

יעקב מרגי: אני יכול לומר לך, לעניות דעתי, שאותן הודעות או פעולות אופייניות, סטנדרטיות של נהג יכולות להיות מתורגמות בפעולת מחשב לכתב.

יעקב מרגי: אנחנו הולכים לתקן תקנות.

יעקב מרגי: אנחנו לא יודעים אם זה קיים.

יעקב מרגי: יכול להיות שזה קיים.

יעקב מרגי: יכול להיות שזאת טכנולוגיה שקיימת ונוסתה במקומות אחרים.

יעקב מרגי: אי אפשר, בגלל שלא קיים אצלכם, למנוע את השירות הזה.

יעקב מרגי: אם זה שירות הכרחי, חיוני וגובל בחירום לאזרח המצוי, אין שום סיבה שהמוגבל לא יקבל את זה.

אילן גילאון: נראה לי שעם כל הרצון הטוב אפשר יהיה לחיות עם זה.

אילן גילאון: אני לא אעכב את התקנה בגלל הנושא הזה.

אילן גילאון: אם תהיה טכנולוגיה חדשה, ננסה ליישם אותה.

אילן גילאון: זה ברור לגמרי.

<ערן טמיר: ב-26ד כתובות המילים "בהעדר הוראות טכניות מתאימות".

<ערן טמיר: לא כתוב איפה.

<ערן טמיר: הכוונה הייתה להעדר הוראות טכניות מתאימות בתקן.

אילן גילאון: ברור שבתקן.

<הרצל רביניאן: בתיקון התוספת התשיעית, אחרי פרט משנה ב הוספנו את פרט משנה ג, בנוגע לסימון שפת הרציף בתחנת רכבת מקומית.

<הרצל רביניאן: רכבת ישראל העירה את תשומת ליבנו שייתכן שזו הוראה כללית שיכולה לחול עליה.

<הרצל רביניאן: לדעתנו היא לא יכולה לחול, כי הפרשנות מבהירה שהיא חלה רק על רכבת מקומית.

<הרצל רביניאן: אני מציע שנוסיף בתחילת הסעיף הזה הבהרה מפורשת לתחנת רכבת מקומית תת קרקעית, ואז יימשך הסעיף.

<שמעון מויאל: הדיון הוא על התקנת נגישות לרכבת קלה.

<שמעון מויאל: מעבר להוראה הזאת שעכשיו מציעים לתקן, יש גם הוראה שנוגעת לעניין של ניגודיות.

<שמעון מויאל: ההוראות האלו נכנסו בלי אבחנה בין הרכבת הכבדה לרכבת הקלה.

<שמעון מויאל: אני מפנה לעמוד 6, הוספת סעיף 28א: "מדידת החזרות אור".

<שמעון מויאל: לא התייעצו איתנו על הנושא הזה לפני שהוא עבר.

<שמעון מויאל: המשמעות שלו, בהנחה שהוא יעבור ככה בלי אבחנה בין הרכבת הכבדה לקלה, זה שאותם מכשירים שימדדו את הניגוד החזותי, לאחר מכן יבקרו את הרכבת על פי תשתית קיימת.

<שמעון מויאל: אנחנו מדברים על מבנה הרציף לאורך עשרות קילומטרים שיש בו כבר אלמנטים של סימון קצה רציף.

<שמעון מויאל: המונח "ניגודיות" יעבור שינוי ממשהו שהוא בשיקול דעת של מורשה נגישות, למשהו שמכונה תקבע.

<שמעון מויאל: הנושא הזה לא עבר התייעצות איתנו.

<שמעון מויאל: לא ייחדו אותו לרכבת הקלה שהתשתית שלה חדשה.

<שמעון מויאל: מישהו יבחן מחר את הרכבת הכבדה לאור אותם מכשירים חדישים.

<שמעון מויאל: אלו שתי ההערות שחלות גם על הרכבת הכבדה.

אילן גילאון: האם צריך שיהיה הבדל בין הדברים?

<שמעון מויאל: אני לא איש מקצוע להגיד אם צריך להיות הבדל, אבל בפועל יש ניגודיות.

<שמעון מויאל: כל מי שהיה ברציף של רכבת כבדה רואה את הניגודיות.

<שמעון מויאל: עד כה זה היה שיקול דעת מקצועי שמסור למורשי נגישות מבנים שאישרו ואמרו שזה בסדר.

<שמעון מויאל: מה יעשה מחר מכשיר אלקטרוני בלי בדיקה ובלי מחקר מראש?

<הרצל רביניאן: אני מציע שנייחד את זה לרכבת הקלה.

<הרצל רביניאן: אנחנו ממילא עושים עבודה לתיקון התקנות בכלל.

<הרצל רביניאן: שם נכניס את זה.

<אייל לב-ארי: אני רוצה לציין נקודה לגבי החזרות האור.

<אייל לב-ארי: החזרות אור מתייחסת לניגוד החזותי.

<אייל לב-ארי: הניגוד החזותי מפנה לחלק 6 בתקן 1918, שזה תקן ישראלי.

<אייל לב-ארי: מדובר על ניגוד חזותי, לא על ניגודיות וכדומה.

<שמעון מויאל: זה אותו דבר.

<אייל לב-ארי: זה לא אמור ליצור לכם בעיה, כי אתם פונים לתקן ורואים מה הוא ניגוד חזותי והכללים לניגוד חזותי.

<שמעון מויאל: התקן שהפנית אליו הוא לא תקן רשמי, לפחות לא עד כה.

<אייל לב-ארי: הוא תקן ישראלי.

<שמעון מויאל: הוא תקן ישראלי, לא תקן רשמי.

<שמעון מויאל: יש אבחנה בין הדברים.

<שמעון מויאל: הוא תקן ישראלי רגיל.

<שמעון מויאל: אני לא חייב לייצר משהו על פיו.

<שמעון מויאל: תקן רשמי, כמו שאנחנו עושים במלאכת התקנת התקנות, מחייב בדין.

<שמעון מויאל: אם תיקח מכשיר שעד כה לא היינו חייבים לעבוד על פיו ותכניס אותו לרכבת הכבדה, יכול להיות שכל הניגודיות שלי לא חוקית.

<שמעון מויאל: הפכת את כל התשתית שלנו ללא חוקית.

אילן גילאון: אני מוכן להפריד את זה.

<שמואל חיימוביץ': כתוב במפורש, למיטב זכרוני, בחלק 6 בתקנות שהמדידות הן בזמן תכנון וביצוע ראשון, לא אחר כך כשבאים אחרי שנה ועושים את המדידות.

<שמואל חיימוביץ': יש בעיה של שינויים בכל מיני דברים.

<שמואל חיימוביץ': לקחנו את זה בחשבון.

<שמואל חיימוביץ': השאלה אם הם מודעים לזה.

אילן גילאון: הביטוי של זה בתוך הכתוב לא נותן את התשובה שאתה אומר.

<שמואל חיימוביץ': אולי הוא לא בדק את הרקע.

אילן גילאון: יכול להיות.

אילן גילאון: אני מוציא את העניין הזה מחוץ לקונטקסט של הדיון הזה, כי אני רוצה לסיים את העניין של הרכבת הקלה בגלל צוק העיתים ואילוצי הזמן.

<אייל לב-ארי: מדידת החזרות אור לצורך קביעת ניגוד חזותי ברכבת מקומית.

<אייל לב-ארי: לגבי תקנה 8, תחילה והוראות מעבר.

<אייל לב-ארי: בדיון בוועדת המשנה נקבע שהתחילה לגבי קרון קיים היא 3 שנים מיום פרסומן, ככל שההתאמות אינן קיימות.

<אייל לב-ארי: אנחנו סבורים שצריך לקצר את פרק הזמן הזה לשנה, כיוון שהתקנות בנוסחן, לפחות מאז הכנסת הקודמת, היו ידועות לחברה.

אילן גילאון: השינוי לא יהיה כזה דרמטי.

אילן גילאון: שנה, חברים.

<אלכס קרוסקין: אני חייב להגיד שאנחנו נהיה בדיפולט.

אילן גילאון: אתם תודו לנו.

אילן גילאון: אתה תגמור את זה מוקדם.

<אלכס קרוסקין: זה לא ראלי שנה.

<אלכס קרוסקין: חבל שאין פה עוד נציגים של יחידת המהנדס.

<אלכס קרוסקין: אנחנו עושים שינויים.

<אלכס קרוסקין: השינויים האלה לוקחים המון זמן.

<אלכס קרוסקין: אם תכתבו שנה, אנחנו נהיה בדיפולט בשנה הבאה.

אילן גילאון: שנה וחצי.

אילן גילאון: בית משפט נותן יותר גרוע.

אילן גילאון: ראית מה קורה.

<אלכס קרוסקין: תעשו שנתיים.

אילן גילאון: שנה וחצי יוצא בערך מה שאתה אומר.

אילן גילאון: זה אומר שעכשיו אתם מתחילים לעבוד.

אילן גילאון: שנה וחצי מיום הפרסום.

אילן גילאון: אני מביא את זה להצבעה.

אילן גילאון: מי בעד אישור התקנות?

אילן גילאון: בעד – 2

אילן גילאון: נמנעים –אין

אילן גילאון: תודה רבה על הדיון הזה.